CELEX: 62021TN0441
Language: et
Date: 2021-07-23 00:00:00
Title: Kohtuasi T-441/21: 23. juulil 2021 esitatud hagi – UBS Group ja UBS versus komisjon

11.10.2021   
            
            
               ET
            
            
               Euroopa Liidu Teataja
            
            
               C 412/13
            
         
      23. juulil 2021 esitatud hagi – UBS Group ja UBS versus komisjon
      (Kohtuasi T-441/21)
      (2021/C 412/14)
      Kohtumenetluse keel: inglise
      
         Pooled
      
      
         Hagejad: UBS Group AG (Zürich, Šveits), UBS AG (Zürich) (esindajad: advokaadid D. Wood ja I. Ioannidis)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tunnistada hagi vastuvõetavaks ja põhjendatuks ning tühistada komisjoni 20. mai 2021. aasta otsus C(2021) 3498 (final) Euroopa Liidu toimimise lepingu artiklis 101 ja EMP lepingu artiklis 53 sätestatud menetluse kohta (AT.40324 – Euroopa riigivõlakirjad); või alternatiivselt vähendada trahvi 51,3 miljoni euroni vastavalt UBSi kasutatud kaubeldud puhasväärtuse metoodikale; või vähendada seda 60,6 miljoni euroni vastavalt UBSi kasutatud korrigeeritud kaubeldud puhasväärtuse metoodikale; või vähendada trahvi komisjoni metoodikas tuvastatud vigade ja ebatäpsuste tõttu vähemalt 65 % võrra;
               
            
                  —
               
               
                  jätta komisjoni kanda nii tema enda kui ka UBSi kohtukulud.
               
            
         Väited ja peamised argumendid
      
      Hagi põhjenduseks esitavad hagejad viis väidet.
      
                  1.
               
               
                  Esimene väide, mille kohaselt jättis komisjon finantsasutuste käibe arvutamisel kohaldamata üldkohaldatavad ELi reeglid, rikkudes niimoodi võrdse kohtlemise ja õiguspärase ootuse kaitse üldpõhimõtteid.
               
            
                  2.
               
               
                  Teine väide, mille kohaselt oli komisjoni ekslik kõrvalekaldumine trahvisuunistest (1) meelevaldne ja ebapiisavalt selgitatud, minnes vastuollu asjakohase kohtupraktika ja UBSi kaitseõigustega.
               
            
                  3.
               
               
                  Kolmas väide, mille kohaselt ei põhjendanud komisjon oma metoodikavalikut piisavalt.
               
            
                  4.
               
               
                  Neljas väide, mille kohaselt ei kasutanud komisjon UBSi käibe arvutamiseks kõige täpsemaid olemasolevaid andmeid.
               
            
                  5.
               
               
                  Viies väide, mille kohaselt rakendas komisjon omaenda metoodikat sisuliselt valel viisil, milles oli hulk sisulisi ebatäpsusi ja vigu, mille tulemusel määrati UBSile ebaproportsionaalselt kõrge trahv.
               
            
         (1)  Suunised määruse (EÜ) nr 1/2003 artikli 23 lõike 2 punkti a kohaselt määratavate trahvide arvutamise meetodi kohta (ELT 2006, C 210, lk 2).